Winnie dien hofdokumente in vir Madiba se Qunu-huisArgieffoto: Winnie Madikizela-Mandela. Foto: GCISela Winnie Madikizela-Mandela se prokureurs het Dinsdag bevestig dat hulle hofdokumente ingedien het om wyle oudpresidentet Nelson Mandela se boedel te daag om regte tot sy huis in Qunu in die Oos-Kaap te bekom. “Die dokumente is vandag in die Mthatha-hooggeregshof ingedien,” het Mvuzo Notyesi, Madikizela-Mandela se prokureur, gesê. “Dit is aan die respondent gestuur.” Notyesi wou nie verder kommentaar lewer nie. Sy het in Augustus glo ŉ brief aan adjunkhoofregter Dikgang Moseneke, een van die boedel se eksekuteurs, gerig. Notyesi voer aan dat die regte van die eiendom aan Madikizela-Mandela en haar nageslag behoort, volgens AbaThembu-tradisies. “Dié tradisie geld ongeag of die vrou van haar man geskei is of nie,” het sy geskryf. “Dit is die enigste huis waar Madikizela-Mandela se kinders en kleinkinders hul eie tradisies kan uitleef en beoefen.” Madikizela-Mandela (78) was vir 38 jaar lank met Mandela getroud. Sy is nie in Mandela se testament, wat in Februarie vanjaar bekend gemaak is, benoem nie.